วิธีกำหนดเป้าปู่ SET ของโบรค ีอะไรบ้าง
1. วิธีแสนง่าย เช่น Market Cap to GDP เพียงแค่ดูเพื่อนบ้าน ว่ากี่เท่า ก็จับคูณเอา วิธีนี้ผิดง่ายมาก เพราะอัตราส่วนนี้ขยับไปตามความ bullish/bearish ทำให้ตัวอ้างอิง แปรเปลี่ยนไปได้ง่าย ต้องใช้ฝีมือในการคิดว่าอัตราส่วนจะเป็นเท่าไหร่ (GDP ขยับช้าอยู่แล้ว)


2. วิธีอ้อมโลก ฉบับสถาบัน เช่น ใช้ Earning Yield Gap หรือ ส่วนกลับ PE – อัตราผลตอบแทนพันธบัตรรัฐบาล ดูว่าเหมาะสมที่เท่าไหร่ แล้วค่อยย้อน กลับมาที่เป้าดัชนี ที่เหมาะสม บ้างก็ใช้ Dividend Yield Gap แทน เพราะเชื่อว่าตลาดหุ้นไทยเป็นรายย่อยจัด หรือแบบอื่นๆ เช่น Risk Premium ที่ตลาดรับได้ คิดย้อนยาวจนถึงเป้าดัชนี


3. วิธียอดฮิตที่สุด ตรงไปตรงมา คือกำหนดคิดว่า PE ดัชนีจะเป็นเท่าไหร่ ก็เอา PE คูณที่ EPS ออกมาเป็นเลขดัชนีเลย เช่น
คิดว่าดัชนี ณ สิ้นปี 2561 จะ PE 20 เท่า
คิดว่า EPS ดัชนี ณ สิ้นปี 2562 จะอยู่ที่ 100
เพราะช่วงปลายปี 61 ตลาดจะมอง EPS ในปี 62 กันแล้ว
เอา 20 x 100 = 2000 จุด ง่ายมาก ผิดก็ง่ายมากๆ เช่นกัน เพราะต้องแม่นทั้ง PE และ EPS จึงจะถูก แต่เอาเข้าจริงทาย PE ให้ถูกมันยากมาก
วิธีนี้ทำไมถึงฮิต เพราะมันอธิบายได้ง่าย และ ก็เพราะว่าหลายค่าย ประเมิน EPS ไว้อยู่แล้ว แล้วทำไมถึงปรับเป้าง่า ส่วนใหญ่จะแค่ยก PE ขึ้นไป

เทคนิคในการหากตัวเลขที่ใช่ สำหรับ PE และ EPS

3.1 วิธีประเมิน PE ที่เหมาะสม ก่อนอื่นต้องมอง PE ให้กระจ่างก่อน ยิ่ง PE สะท้อนความถูกแพง ยิ่งสูงแปลว่ายิ่งแพง แต่สำหรับนักลงทุน ณ เวลานั้นๆ ถือว่า justified เพราะปัจจัยเต็มไปหมด เช่น มี QE สภาพคล่องล้น / ดอกเบี้ยต่ำเกิน / risk on
ในอดีต ช่วงหุ้นบูมๆ ตลาดเทรดที่เท่าไหร่ วิกฤต ตลาดเทรดที่เท่าไหร่ โดยดูผ่าน Forward PE Band ใช้ PE Band ธรรมดาได้มั้ย คำตอบคือได้ ก็เอาเลข PE +2 เข้าไป เพราะ EPS growth 1 ปี หุ้นไทยมันไม่ได้เยอะ แต่ที่ใช้ forward PE ก็เพราะมันแกว่งน้อยกว่า และเห็นการ Revised down ของ EPS ในปีนั้นๆ ด้วย

3.2 วิธีประเมิน EPS ที่เหมาะสม ทำได้ค่อนข้างง่ายกว่ามาก เพราะแต่ละปี มันไม่ได้เปลี่ยนได้เยอะ ยกเว้นเกิดวิกฤต และมีตัวเลข Consensus ให้ใช้ ซึ่งไม่มีความแม่นยำอยู่เลย เพราะนักวิเคราะห์จะ forecast ไว้สูง แล้วค่อยลดลงเรื่อยๆ EPS ก็จะเติบโต +3-5 จาก GDP
ตลาดการเงิน & ผลิตภัณฑ์และบริการทางการเงิน,ความรู้ทางการเงิน,ข่าวเศรษฐกิจและการเงิน